বঙ্গবন্ধু শেখ মুজিবুর রহমানের সমাধিতে শ্রদ্ধা নিবেদন ও জিয়ারতের পর উপাচার্য অধ্যাপক ডা. কনক কান্তি বড়ুয়া বলেন, মার্চ মাস স্বাধীনতার মাস। এই মার্চ মাসে জাতির পিতা বঙ্গবন্ধু শেখ মুজিবুর রহমান জন্মগ্রহণ করেছেন, এ মাসেই বাংলাদেশের স্বাধীনতা ও জাতীয় দিবস এবং এবছর (২০১৮) এই মার্চ মাসেই বাংলাদেশ স্বল্প উন্নত দেশ থেকে উন্নয়নশীল দেশের স্বীকৃতি অর্জন করেছে। সত্যিকথা বলতে বঙ্গবন্ধুর জন্ম না হলে আমারা একটি স্বাধীন বাংলাদেশ পেতাম না। বঙ্গবন্ধুই আমাদের কর্মকাণ্ডের সকল প্রেরণার উৎস।